[bookmark: _Hlk118716372][bookmark: _Hlk140151140][bookmark: _Hlk125966552]На основу члана 19. став (1) и члана 20., а у вези са чланом 31. став (1) Закона о државној служби у институцијама Босне и Херцеговине („Службени гласник БиХ“, бр. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12, 93/17 и 18/24), Агенција за државну службу Босне и Херцеговине, на захтјев Агенције за статистику Босне и Херцеговине, расписује

ИНТЕРНИ ОГЛАС
за попуњавање радних мјеста државних службеника 
у Агенцији за статистику Босне и Херцеговине

1/01 Виши стручни сарадник за правне и кадровске послове
1/02 Стручни савјетник за попис становништва, домаћинства, зграда и станова
1/03 Стручни савјетник за развој система мета-базе

СЕКТОР ЗА ПРАВНЕ, ОПШТЕ И РАЧУНОВОДСТВЕНЕ ПОСЛОВЕ 
Одсјек за правне, кадровске и опште послове

1/01 Виши стручни сарадник за правне и кадровске послове
Опис послова: Припрема приједлоге аката из области радних односа Агенције, обавља одговорне послове из области праћења и управљања људским ресурсима, а који се односе на државне службенике и запосленике, води бригу о стручном оспособљавању и усавршавању запослених у Агенцији по утврђеним плановима и програмима и прати проведбу и успјешност процеса стручног усавршавања, врши оперативне послове у организацији предавања, семинара,  обавља послове на утврђивању образовања и усавршавања, обавља оперативне послове на праћењу и дефинисању профила државних службеника и запосленика, контактира с Агенцијом за државну службу БиХ и припрема јавне конкурсе, припрема материјале за сједнице Статистичког Савјета и сједнице Стручног колегија Агенције, учествује у формулацији одлука и закључака, те израђује записнике и одлуке с одржаних сједница Статистичког Савјета и Стручног колегија, обавља послове у вези с вођењем дисциплинског поступка за повреде радне дужности, обавља послове на изради приједлога рјешења о пријему, распоређивању, премјештају и престанку радног односа запосленика, припрема рјешења за оцјењивање рада запосленика, припрема рјешења о плаћеном и неплаћеном допусту, годишњим одморима и учествује у доношењу планова годишњих одмора, обавља послове о заштити на раду и обавља и друге послове које му одреди шеф Одсјека. Непосредно одговара шефу Одсјека.
Посебни услови: Правни факултет; најмање 2 (двије) године радног искуства у струци; положен стручни (управни) испит; знање енглеског језика; знање рада на  рачунару ((Excel;Word).
Статус: Државни службеник – виши стручни сарадник.
Број извршилаца: један (1)
Мјесто рада: Сарајево.

СЕКТОР ЗА ДЕМОГРАФИЈУ И СОЦИЈАЛНЕ СТАТИСТИКЕ
Одсјек за статистику становништва и регистре

1/02 Стручни савјетник за попис становништва, домаћинства, зграда и станова
Опис послова: Самостална припрема најсложенијих анализа, развојних пројеката, информација, извјештаја и других најсложенијих материјала у вези са провођењем пописа, прати међународне препоруке и успостављене стандарде везане за попис, судјелује у дефинисању и изради методологије провођења пописа, изради класификација и номенклатура неопходних за провођење пописа, сарадња код припреме системских рјешења и других најзахтјевнијих материјала из подручја рада, организовање међусобне сарадње у Одсјеку и другим унутрашњим организационим јединицама, усклађивање и унапређивање сарадње са другим институцијама и корисницима,  пружање помоћи руководиоцу организационе јединице, и обавља и друге послове из дјелокруга Одсјека, по налогу непосредног руководиоца. За свој рад одговара шефу Одсјека.
Посебни услови: Факултет друштвених, техничких или природних наука; најмање 3 (три) године радног искуства у струци; положен стручни (управни) испит; знање енглеског језика; познавање рада на  рачунару.
Статус: Државни службеник – стручни савјетник.
Број извршилаца: један (1)
Мјесто рада: Сарајево.

СЕКТОР ЗА ИНФОРМАЦИОНО КОМУНИКАЦИОНЕ ТЕХНОЛОГИЈЕ
Одсјек за одржавање база података

1/03 Стручни савјетник за развој система мета-базе
Опис послова: Ради описно складиште података (Метадата) које садрже методологије, обрасце, упуте и сл.; повезује Метадату с подацима из базе на серверу; координира рад са стручним статистичким одјељењима у пуњењу и ажурирању складишта; самостална припрема сложенијих анализа, развојних пројеката, информација, извјештаја и других најсложенијих материјала, сарадња код припреме системских рјешења и других најзахтјевнијих материјала из подручја рада, организовање међусобне сарадње у Одсјеку и другим унутрашњим организационим јединицама, усклађивање и унапређивање сарадње с другим институцијама и корисницима,  пружање помоћи руководиоцу организационе јединице, и обавља и друге послове из дјелокруга Одсјека, по налогу непосредног руководиоца. За свој рад одговара шефу Одсјека.
Посебни услови: Факултет техничких или природних наука; најмање 3 (три) године радног искуства у струци; положен стручни (управни) испит; знање енглеског језика; познавање рада на  рачунару.
Статус: Државни службеник – стручни савјетник.
Број извршилаца: један (1)
Мјесто рада: Сарајево.

На овај оглас могу се пријавити само особе запослене као државни службеници у Агенцији за статистику  Босне и Херцеговине.

Напомена за кандидате: 
· Изборни процес се проводи у складу са одредбама Правилника о условима и начину обављања интерних конкурса, интерних и екстерних премјештаја државних службеника у институцијама Босне и Херцеговине („Службени гласник БиХ“, бр 62/10, 30/14 и 38/17) и Правилника о карактеру и садржају јавног конкурса, начину спровођења интервјуа и обрасцима за спровођење интервјуа („Службени гласник БиХ“, бр: 63/16, 21/17, 28/21 и 38/23). Више информација о конкурсним процедурама доступно је на www.ads.gov.ba у дијелу „Запошљавање/Врсте конкурсних процедура“.
· За провођење конкурсне процедуре по овом огласу формираће се једна (1) Комисија за избор.
· Комисија за избор утврђује испуњавање услова огласа на основу документације достављене уз пријаву, те врши избор кандидата на основу знања, способности и компетенција показаних на стручном испиту, који се за кандидате пријављене на интерни оглас састоји од интервјуа. 
· Кандидати се обавјештавају о мјесту и времену одржавања интервјуа од стране институције и путем службене интернет странице Агенције за државну службу БиХ. 
· Независно о свим другим захтјевима из овог огласа, кандидати који су завршили студије по Болоњском систему студирања, дужни су, поред остале тражене документације, обавезно доставити диплому првог циклуса (или основног додипломског студија), чак и ако се огласом тражи други и трећи циклус Болоњског система студирања, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
· Под радним искуством подразумијева се радно искуство након стечене високе стручне спреме, односно високог образовања.
· Кандидати који буду позвани на усмени дио стручног испита (интервју), као доказ о испуњавању једног од општих услова за постављење, у складу са чланом 22. став 1. тачка г) Закона о државној служби у институцијама Босне и Херцеговине, обавезни су на исти донијети увјерење о невођењу кривичног поступка (не старије од три мјесеца). Изузетно, а у случају ако кандидат из објективних разлога не достави тражено увјерење на интервју, исто треба доставити најкасније до уручења рјешења о постављењу, односно преузимања дужности. 


Припрема документације:
Скреће се пажња кандидатима да су потребну документацију на оглас дужни доставити у складу са Правилником о карактеру и садржају јавног конкурса, начину спровођења интервјуа и обрасцима за спровођење интервјуа, а посебно да обрате пажњу на измијењене и допуњене одредбе наведеног Правилника, те да прилагоде документацију, како доказе о радном искуству, тако и преостале доказе тражене текстом огласа.
С тим у вези, кандидати се упућују на појашњење - текст на службеној интернет страници www.ads.gov.ba, у дијелу „Запошљавање/Напомена за кандидате/Стоп грешкама у пријавама!“, те посебно одредбе Правилника о карактеру и садржају јавног конкурса, начину спровођења интервјуа и обрасцима за спровођење интервјуа, које дефинишу документацију: пријавни образац; универзитетску диплому; важеће увјерење о држављанству; увјерење о положеном стручном управном односно јавном испиту; доказ о траженом радном искуству; доказ о траженом нивоу знања страног језика; доказ о траженом нивоу знања рада на рачунару; увјерење о невођењу кривичног поступка; рок и начин достављања пријаве.





Потребни документи: 
И Овјерене копије: 
· универзитетске дипломе (нострификоване/признате дипломе, уколико факултет није завршен у БиХ или је диплома стечена у некој другој држави након 06.04.1992. године); Кандидати су обавезни доставити диплому првог циклуса (или основног додипломског студија), без обзира на услове огласа, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
· додатка дипломе за кандидате који су високо образовање стекли по Болоњском систему студирања; изнимно, само у случају да високошколска установа додатак дипломи није уопште издавала, нити за једног дипломца, кандидат је дужан да уз овјерену копију универзитетске дипломе достави увјерење високошколске установе да додатак дипломи није уопште издат, нити за једног дипломца; 
· увјерења о државлјанству (не старије од 6 мјесеци од дана издавања од стране надлежног органа);
· увјерења о положеном стручном управном испиту односно јавном испиту; 
· потврде или увјерења као доказа о траженој врсти радног искуства;
· доказа о траженом нивоу знања страног језика;
· доказа о траженом нивоу знања рада на рачунару.

II Својеручно потписан: 
1. попуњен образац Агенције за државну службу БиХ: исти можете преузети на службеној интернет страници Агенције: www.ads.gov.ba.Напомињемо да потписан и попуњен образац не може служити као доказ било ког услова из текста огласа, исти олакшава рад органу који врши избор и именовање, те представља само информације о кандидату, које је потребно доказати траженом документацијом.

Овјерене копије докумената немају ограничен рок важења, под условом да ни документи чије су копије овјерене немају назначен (прецизиран) рок важења.

[bookmark: _Hlk125966482][bookmark: _Hlk140150970]Све тражене документе треба доставити најкасније до 23.10.2026. године путем поштанске службе препорученом пошиљком на адресу: 

Агенција за статистику Босне и Херцеговине

Зелених беретки 26, 71000 Сарајево

Испуњавање услова утврђених овим огласом рачуна се са даном предавања пријаве.
Непотпуне, неблаговремене и неуредне пријаве, пријаве кандидата који не испуњавају услове овог oгласа, као и копије тражене документације које нису овјерене, неће се узимати у разматрање.
